РЕПУБЛИКА СРБИЈА

НАРОДНА СКУПШТИНА

Одбор за oбразовање, науку,

технолошки развој и информатичко друштво

14 Број: 06-2/147-24

12. новембар 2024. године

Б е о г р а д

З А П И С Н И К

ЧЕТВРТЕ СЕДНИЦЕ ОДБОРА ЗА OБРАЗОВАЊЕ, НАУКУ,

ТЕХНОЛОШКИ РАЗВОЈ И ИНФОРМАТИЧКО ДРУШТВО

ОДРЖАНЕ 8. НОВЕМБРА 2024. ГОДИНЕ

 Седница је почела у 11,00 часова.

 Седницом је председавао проф. др Марко Атлагић, председник Одбора.

Седници су присуствовали чланови Одбора: Биљана Јаковљевић, др Зоран Лутовац, Ана Миљанић, проф. др Ђорђе Павићевић, Стојан Раденовић, Жељко Ребрача, Бранко Ружић, Горан Спасојевић, Живота Старчевић и Слађана Шушњар.

Седници су присуствовали заменици чланова Одбора: Соња Илић, Никола Пантелић, Биљана Илић Стошић и Слађана Радисављевић.

Седници нису присуствовали чланови Одбора Пеђа Митровић и проф. др Бранимир Несторовић, нити њихови заменици.

Седници су, сагласно члану 229. Пословника НС, присуствовали представници Министарства просвете: проф. др Славица Ђукић Дејановић, министарка, проф. др Александра Шуваковић и Зоран Касаловић, државни секретари, др Милан Пашић, помоћник министра за предшколско и основно образовање и васпитање, Милош Благојевић, помоћник министра за средње образовање и васпитање и образовање одраслих, др Александар Јовић, помоћника министра за међународну сарадњу и европске интеграције и др Владимир Јаковљевић, посебни саветник министра, представници Министарства науке, технолошког развоја и иновација: др Јелена Беговић, министарка, Вукашин Гроздић и проф. Мирослав Трајановић, државни секретари, др Марина Соковић, Владимир Радовановић и Ивана Вукашиновић, помоћници министра, Јован Милић, посебни саветник министра и Зоран Томић, саветник министра и представници Министарства спорта: Зоран Гајић, министар, Ратко Николић, државни секретар, Дејан Бојовић, посебни саветник министра и јован Кнежевић, шеф Кабинета.

 На предлог председника, Одбор је већином гласова, (12 гласова – ЗА, 2 – није гласало), усвојио следећи:

**Д н е в н и р е д**

1. Разматрање Информације о раду Министарства просвете за период јануар – март 2024. године (број: 02-1011/24, од 12. априла 2024. године),
2. Разматрање Информације о раду Министарства просвете за период април – јун 2024. године (број: 02-1011/24-1, од 11. јула 2024. године),
3. Разматрање Информације о раду Министарства просвете за период јул – септембар 2024. године (број: 02-1011/24-2, од 17. октобра 2024. године),
4. Разматрање Информације о раду Министарства науке, технолошког развоја и иновација за период јануар – март 2024. године (број: 02-1228/24, од 8. маја 2024. године),
5. Разматрање Информације о раду Министарства науке, технолошког развоја и иновација за период април – јун 2024. године (број: 02-1228/24-1, од 26. јула 2024. године),
6. Разматрање Информације о раду Министарства спорта за период мај – август 2024. године (број: 02-2026/24, од 29. августа 2024. године),
7. Разматрање иницијативе за образовање Пододбора за спорт, коју је поднео народни посланик Горан Спасојевић (број: 02-2493/24, од 28. октобра 2024. године).

 Пре преласка на рад по утврђеном дневном реду, **усвојени су**, већином гласова (12 гласова – ЗА, 2 – није гласало), без примедаба, **записници са Треће седнице Одбора**, одржане 22. октобра 2024. године.

 Пре преласка на рад по утврђеном дневном реду, председник Одбора је предложио, да због обавеза министра Гајића, коме је у званичну посету дошао министар спорта Црне Горе, а уз сагласност министарке Ђукић Дејановић и министарке Беговић, Одбор прво расправља о 6. тачки дневног реда, па након тога да се разматрају извештаји Министарства просвете и Министарства науке, технолошког развоја и иновација и да на основу члана 76. Пословника НС, Одбор води заједнички начелни претрес о првој, другој и трећој тачки дневног реда, где је реч о информацијама о раду Министарства просвете за прва три квартала и заједнички начелни претрес о четвртој и петој тачки дневног реда, где је реч о информацијама о раду Министарства науке, технолошког развоја и иновација о прва два квартала.

 Одбор је већином гласова (12 гласова – ЗА, 1 – против, 1 – није гласао) одлучио да прихвати овај предлог.

 Шеста тачка дневног реда: **Разматрање Информације о раду Министарства спорта за период мај – август 2024. године (број: 02-2026/24, од 29. августа 2024. године)**

Уводне напомене поводом ове тачке дневног реда изнео је Зоран Гајић, министар спорта.

 У дискусији поводом ове тачке дневног реда учествовали су проф. др Ђорђе Павићевић и Горан Спасојевић.

 Након расправе, Одбор је већином гласова (10 - ЗА, 4 – није гласало), одлучио **да прихвати** Информацију о раду Министарства спорта за период мај – август 2024. године. Председник Одбора је обавестио присутне да ће Одбор, у складу са чланом 229. Пословника, поднети извештај Народној скупштини о прихватању ове информације о раду Министарства спорта.

 Заједнички начелни претрес о првој, другој и трећој тачки дневног реда: **Разматрање Информације о раду Министарства просвете за период јануар – март 2024. године (број: 02-1011/24, од 12. априла 2024. године), Разматрање Информације о раду Министарства просвете за период април – јун 2024. године (број: 02-1011/24-1, од 11. јула 2024. године)** и **Разматрање Информације о раду Министарства просвете за период јул – септембар 2024. године (број: 02-1011/24-2, од 17. октобра 2024. године)**

 Уводне напомене поводом ове тачке дневног реда изнела је проф. др Славица Ђукић Дејановић, министарка просвете.

 У дискусији поводом ове три тачке дневног реда учествовали су: проф. др Ђорђе Павићевић, др Зоран Лутовац, Соња Илић, Слађана Радисављевић и проф. др Марко Атлагић.

 Након закључене расправе, председник Одбора је прво ставио на гласање Информацију о раду Министарства просвете за период јануар – март 2024. године.

 Одбор је већином гласова (11 гласова – ЗА, 3 – није гласало) одлучио **да прихвати** Информацију о раду Министарства просвете за период јануар – март 2024. године.

 Председник Одбора је ставио на гласање и Информацију о раду Министарства просвете за период април – јун 2024. године.

 Одбор је већином гласова (11 гласова – ЗА, 3 – није гласало) одлучио **да прихвати** Информацију о раду Министарства просвете за период април – јун 2024. године.

 Председник Одбора је ставио на гласање и Информацију о раду Министарства просвете за период јул – септембар 2024. године.

 Одбор је већином гласова (11 гласова – ЗА, 3 – није гласало) одлучио **да прихвати** Информацију о раду Министарства просвете за период јул – септембар 2024. године.

 Председник Одбора је обавестио присутне, да ће Одбор, у складу са чланом 229. Пословника, поднети извештај Народној скупштини о прихватању ове три информације о раду Министарства просвете.

 Заједнички начелни претрес о четвртој и петој тачки дневног реда: **Разматрање Информације о раду Министарства науке, технолошког развоја и иновација за период јануар – март 2024. године (број: 02-1228/24, од 8. маја 2024. године)** и **Разматрање Информације о раду Министарства науке, технолошког развоја и иновација за период април – јун 2024. године (број: 02-1228/24-1, од 26. јула 2024. године)**

 Уводне напомене поводом ове тачке дневног реда изнела је др Јелена Беговић, министарка науке, технолошког развоја и иновација.

 У дискусији поводом ове три тачке дневног реда учествовали су: проф. др Ђорђе Павићевић и Слађана Радисављевић.

 Након закључене расправе, председник Одбора је ставио на гласање прво Информацију о раду Министарства науке, технолошког развоја и иновација за период јануар – март 2024. године.

 Одбор је једногласно (11 гласова – ЗА) одлучио **да прихвати** Информацију о раду Министарства науке, технолошког развоја и иновација за период јануар – март 2024. године.

 Председник Одбора је ставио на гласање и Информацију о раду Министарства науке, технолошког развоја и иновација за период април – јун 2024. године.

 Одбор је једногласно (11 гласова – ЗА) одлучио **да прихвати** Информацију о раду Министарства науке, технолошког развоја и иновација за период април – јун 2024. године.

 Председник Одбора је обавестио присутне, да ће Одбор, у складу са чланом 229. Пословника, поднети извештај Народној скупштини о прихватању ове две информације о раду Министарства науке, технолошког развоја и иновација.

 Седма тачка дневног реда: **Разматрање иницијативе за образовање Пододбора за спорт, коју је поднео народни посланик Горан Спасојевић (број: 02-2493/24, од 28. октобра 2024. године)**

 Уводне напомене поводом ове тачке дневног реда је изнео проф. др Марко Атлагић, председник Одбора и упознао чланове Одбора да је Горан Спасојевић, члан Одбора, поднео 28. октобра 2024. године иницијативу за образовање Пододбора за спорт, у складу са чл. 44. став 6. Пословника. Председник је навео да су иницијативе за формирање пододбора добродошле и да пододбори треба да буду функционална радна тела која треба да одражавају политичку структуру Народне скупштине у пленуму и структуру образованих радних тела. Упознао је присутне да овај пододбор, уколико се образује, у складу са Пословником и досадашњом праксом када су у питању пододбори у Народној скупштини, ће одржавати своје седнице понедељком, неће одржавати седнице ван седишта Народне скупштине и неће имати право на накнаду трошкова за одржавање седница.

 Горан Спасојевић, члан Одбора, је образложио своју иницијативу о образовању Пододбора за спорт и истакао да ће новоформирани пододбор, уколико се образује, обављати послове за потребе Одбора за oбразовање, науку, технолошки развој и информатичко друштво, у складу са Пословником Народне скупштине и да не може самостално да иступа, осим ако Одбор другачије не одлучи. Задатак Пододбора ће бити да разматра и прати извршавање закона и других аката у области спорта и физичке културе, разматра план рада и извештаје надлежног министарства и других државних органа, организација и тела у области спорта и физичке културе, прати школски и универзитетски спорт и физичко васпитање деце свих узраста. Наведена питања Подобор ће разматрати са аспекта спорта и физичке културе. Подобор ће обављати и друге послове за потребе Одбора, у складу са Пословником Народне скупштине. Пододбор ће сарађивати са ресорним министарством, другим државним органима и невладиним организацијама, у складу са својим задацима. О свом раду Пододбор ће обавештавати Одбор и једном годишње ће подносити писани извештај. Горан Спасојевић је предложио да Пододбор има 9 чланова који је састављен од чланова и заменика чланова Одбора за образовање, науку, технолошки развој и информатичко друштво:

- Горан Спасојевић, председник,

- Весна Ђуришић, члан,

- Биљана Ђорђевић, члан,

- мр Владимир Јелић, члан,

- Ана Миљанић, члан,

- Пеђа Митровић, члан,

- Жељко Ребрача, члан,

- Живота Старчевић, члан и

- Слађана Шушњар, члан.

 Након завршене дискусије, проф. др Марко Атлагић, председник Одбора, је ставио на гласање предлог за образовање Пододбора за спорт, који ће радити у саставу: Горан Спасојевић, председник, Весна Ђуришић, Биљана Ђорђевић, мр Владимир Јелић, Ана Миљанић, Пеђа Митровић, Жељко Ребрача, Живота Старчевић и Слађана Шушњар, чланови.

 Одбор је једногласно (11 гласова – ЗА), усвојио овај предлог и донео **одлуку** о образовању Пододбора за спорт.

Седница је завршена у 14,05 часова.

 Снимак Четврте седнице Одбора за образовање, науку, технолошки развој и информатичко друштво се налази на линку: http://217.26.67.44/filesnsrs/odbor/odbor2024110811.mp4.

 СЕКРЕТАР ПРЕДСЕДНИК

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

 Дејан Јевтовић проф. др Марко Атлагић